IX Audiència Pública als nois i noies del Plenari dels infants i adolescents

Senyor Alcalde, Senyors Regidors, Senyores Regidores, professors, professores, companys i companyes,

En primer lloc voldria, en nom de tots els nois i noies que constituïm el Plenari dels Infants, i en el meu propi, donar les gràcies a totes les persones, Alcalde, Regidors i Regidores, professorat, familiars i als amics i amigues per  acompanyar-nos en aquest acte, i en el transcurs d’aquest curs que ja acabem.

El Plenari arriba a la seva novena  Audiència. Com podeu veure el curs vinent  complim 10 anys, ja comencem a ser grans!. Hem d’estat animats a seguir treballant per a que la nostra veu, cada cop sigui més escoltada i, que els diferents sectors  que conformen la nostra ciutat cada cop ens tinguin més presents en les seves decisions i actuacions. També hem de treballar per donar-nos a conèixer a tots els infants de la ciutat, a tots els joves i en general, a tota la ciutadania.

Els centres educatius  que han participat aquest curs en el Plenari han estat:

Col·legi Anunciata-Dominiques
Col·legi El Carme
Col·legi Episcopal
IES Escola del Treball
Ies Samuel Gili y Gaya
IES Guindàvols
IES Joan Oro
IES Josep Lladonosa
Col·legi Lestonnac
IES Manuel de Montsuar
IES Maria Rubies
Col·legi Maristes
IES Màrius Torres
Col·legi Mirasan
IES Ronda
Col·legi Santa Anna
Col·legi Terraferma

Els nois i les noies que participem en el Plenari dels Infants i Adolescents  de la ciutat de Lleida, aquest curs ens hem reflexionat i opinat  sobre els Mitjans de Amb tot el que hem anant treballant hem elaborat un diari, l’acte de presentació del qual fam fer el dia 8 de maig al pavelló onze de setembre, on l’alcalde, com avui, també ens va acompanyar. Avui, al finalitzar el curs i el treball ,us venim a explicar les conclusions a les quals hem arribat. També esmentar que en el diari hem fet un recull d’imatges de  diferents actuacions del Plenari durant el curs..

Els nois i noies del Plenari pensem que:

1. Els mitjans de comunicació són necessaris. Gràcies als mass media ens assabentem ràpidament de fets  propers i aliens a nosaltres que, tot i que passin molt lluny, són d’interès. Amb la premsa llegim diàriament notícies i opinions de gent que no coneixem de res i que, amb els temps, se’ns fan familiars.

Mitjançant  els mitjans de comunicació ens fem ciutadans del món i també podem participar en la millora del nostre planeta.
Els mitjans de comunicació ens fan  d’altaveu del que passa al nostre món. Una notícia pot ser molt important o no ser-ho gens depenent del tractament que se  li vulgui donar. Això demostra la gran responsabilitat que té tot el personal que es dedica al món del periodisme.
En genera,l afirmem que tenim un grau important de dependència dels mitjans de comunicació i que els necessitem.

Podem dir que   qui  controla els mitjans de comunicació té poder, però no hem d’oblidar que els mitjans de comunicació  no només ofereixen informació i entreteniment sinó també ens transmeten uns valors  i unes ideologies que ens influencien, sobretot als joves. Ens diuen el que és important i el que no, decideixen quins fets amplifiquen o  callen. Poden modelar les nostres actituds, comportaments i idees davant del món.

2. Veiem que en  els mass media hi ha  partidisme i de vegades poca objectivitat. Si analitzem la mateixa notícia en diferents mitjans la trobem interpretada de diferent manera. Aquest fet provoca que si només obtenim la informació d’un determinat mitjà aquesta pot ser esbiaixada.

Sabem que l’objectivitat plena no existeix, és molt difícil, però els joves valorem per davant de tot la veritat i la sinceritat, la comunicació i el diàleg.

3. Un altre aspecte per comentar és l’excés de publicitat que  trobem,  la  podem veure pertot arreu i a tota hora. Però no podem oblidar que la publicitat mostra estereotips de tot tipus i crea  persones i situacions irreals. I molts cops enganya  la gent i ens fa consumir.

4. Pel que fa a la programació i als continguts, en trobem de  tot tipus. Ens hem fixat que,sobretot, en la programació  destinada a l’oci i entreteniment molt sovint no aporten valors positius a la nostra societat.

En els continguts de la programació es reflecteixen  uns estereotips de personatges que protagonitzen i encarnen uns valors que se’ns imposen i ens influencien; es crea un ideal estètic fonamentat en la bellesa, un ideal moral materialista, consumista i molts cops mancat d’espiritualitat o solidaritat. Sabem que l’Administració  crea lleis que estableixen un horari on classifiquen els continguts,però no és respectat ni pels consumidors ni pels mitjans. 

Així mateix,les qüestions de gènere no es tracten amb igualtat  Podem trobar un reportatge totalment enfocat des de la perspectiva de gènere, com notícies amb un tractament discriminatori per a les dones i farcit d’estereotips.
Reconeixem que els mitjans de comunicació  són un reflex de com és la nostra societat, però entre tots hem de canviar el que no ens agrada!
Veiem que hi ha poca diversitat amb els continguts. Els tipus de programes són força similars. 
És bo que els mitjans de comunicació siguin provocatius i impactants, però això no implica que hagin de ser insultats i transgressors dels drets.

5. Un altre punt a remarcar és el tractament sensacionalista de les notícies o esdeveniments  d’alguns mitjans que, fins  i tot,  poden transgredir els límits ètics. 

6. Si analitzem com se’ns tracta als joves, veiem que no se’ns anomena gaire i,  quan es fa, normalment són notícies de caire negatiu. No es pot donar importància només als aspectes negatius, ja que ens passen moltes coses més.

Però nosaltres, com a ciutadans, també hem de ser actius. Els ciutadans hem de ser crítics i estar formats per no deixar-nos manipular. Hem de tenir una actitud activa que s’ha de fomentar des de la família, l’escola, les administracions i la societat en general. Els joves volem ser consumidors actius i responsables, i tenir criteri d’elecció. 
Cal que  analitzem   tota la informació que ens arriba amb rigor, sentit crític i serietat.

Des del Plenari, demanem i proposem:

1. Un tractament objectiu de la informació i la promoció de valors positius.

2. Els canals públics,que paguem entre tots, haurien d’estar lliures de publicitat. Pensem que una possible solució seria crear un canal específic de publicitat.

3. Proposem que els nois i noies que surten als anuncis siguin com els de la vida real. Que les informacions que donin siguin fiables per als consumidors i que no ens enganyin.

4.Les diferents administracions s’haurien de mullar més per ser més estrictes i haurien de fer respectar les franges horàries. 

5.L’Administració ha de vetllar per una ètica col·lectiva i protegir els valors cívics.

6.Els polítics no han d’utilitzar els mitjans de comunicació en benefici propi i no els han de manipular.

7. L’Administració ha  d’afavorir i potenciar que tots els joves tinguem accés als mass media, ja que així afavorim  la igualtat d’oportunitat i lluitem contra la discriminació.

8. L’Ajuntament ha  d’ajudar  els  mitjans de comunicació locals,i els ha de donar més  finançament, així  la seva tasca tindrà més qualitat i podran accedir a més camps.

9. L’Ajuntament hauria de fer revistes adreçades als joves on es mostrin les diferents activitats i noticies 

10.Més pluralitat en les diferents programacions. Potenciar programes per adolescents on es tractin els temes que més ens interessin. 

11.El poder mediàtic que tenen els mitjans s’ha d’aprofitar per difondre missatges de conscienciació per tal de millorar la societat. Si divulguessin més positivisme, potser aconseguiríem que la societat fos més correcta.

12. Més proximitat amb els joves, ja que els mitjans de comunicació ens poden apropar a la ciutat i  donar-nos a conèixer involucrant-nos  de manera més positiva en el dia a dia. Ens han d’ajudar  a tenir espais de participació  i debat on poder compartir i intercanviar opinions. Volem apropar-nos i que ens donin suport  en les activitats que organitzem.

13. Cal trencar la unidireccionalitat existent  i que la gent de la ciutat tingui més rellevància. Trencar l’abisme entre mitjans i societat.

14.La creació d’espais on poder col·laborar amb els mitjans de comunicació locals

15. Donar rellevància a l’educació per un ús responsable dels mitjans de comunicació des de l’ajuntament i els centres educatius. Es poden fer campanyes, xerrades, etc...

16. Animem  a la ciutadania a escollir la programació en funció de la qualitat i dels valors que estiguin representants. No  siguem només consumidors!

Tot seguit us passem a repartir els exemplars del diari a tots els assistents.

Gràcies